Diari Oficial de la Generalitat Valenciana


Sumari del DOGV 8145, del 09-10-2017 (2017/8919)

DECRET 17/2017, de 6 d'octubre de 2017, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2017, a Ruth García García.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8145

Data del DOGV
:   09-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8919


Data del document
:   06-10-2017

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 17/2017, de 6 d'octubre de 2017, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2017, a Ruth García García. [2017/8919]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, per mitjà de la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
Nascuda a Camporrobles, Ruth García García és la futbolista de la Comunitat Valenciana que posseeix el nombre més gran de convocatòries internacionals amb la selecció espanyola de futbol, 53 en total, i ha participat amb la selecció espanyola en dos eurocopes sub-19 i un mundial sub-19. Així mateix, va participar amb la selecció absoluta en una eurocopa i un mundial.  
En l'actualitat és defensa de la Primera Divisió del FC Barcelona i de la Selecció Espanyola de futbol. Anteriorment va jugar al Levante UD com a centrecampista durant 9 temporades. S'hi va incorporar l'any 2004, amb 17 anys, i va esdevenir una part important de l'equip amb el qual va guanyar diversos títols.  
És posseïdora d'un ampli palmarès esportiu. Dins d'aquest, cal destacar el Campionat d'Europa Sub-19, la consecució de tres lligues de futbol en la màxima divisió femenina, així com cinc copes de SM La Reina. A més, va participar en la classificació de l'Eurocopa 2009 i la Copa del Món 2011. Al juny de 2013, va ser membre de la plantilla de vint-i-tres jugadores per a la final de la UEFA Women's Euro 2013 a Suècia. També va ser convocada per formar part de la plantilla de la Copa Mundial femenina 2015 de la FIFA a Canadà. A banda dels seus mèrits esportius, cal assenyalar que Ruth García és graduada en Fisioteràpia.  
Per això, com a reconeixement als èxits esportius aconseguits al llarg de la seua vida, que són el resultat d'una trajectòria de disciplina, sacrifici i afany de superació, i a proposta de la Comissió de Valoració per a la concessió de la medalla i placa de la Generalitat al Mèrit Esportiu, reunida el passat 25 de setembre de 2017,  
  
  
DECRETE  
  
Concedir la Medalla de la Generalitat al Mèrit Esportiu a Ruth García García.  
  
València, 6 d'octubre de 2017  
  
El president de la Generalitat  
XIMO PUIG I FERRER